**Գիլա Գոլդշտեյն** (եբրայերեն՝ גילה גולדשטיין‎, դեկտեմբերի 18, 1947(1947-12-18), Թուրին, Իտալիա - փետրվարի 4, 2017(2017-02-04), Թել Ավիվ, Իսրայել), իսրայելցի դերասանուհի և երգչուհի, տրանսգենդեր անձանց իրավունքների շարժման ակտիվիստ, Իսրայելի ամենահին և ամենամեծ ԼԳԲՏ կազմակերպության` «Ագուդի»-ի հիմնադիրներից։ Համարվում է Իսրայելում առաջին տրանսգենդեր կանանցից մեկը և նույնասեռականը։

Կենսագրություն
--------------

Գիլա Գոլդշտեյնը ծնվել է Թուրինում՝ Ավրաամ Գոլդշտեյն անունով։ Իսրայել հայրենադարձվելուց հետո ապրել է Հայֆայում։ 1960 թվականին հասկացել է, որ ինքը տրանսգենդեր է։ Մանկության տարիներին բալետ է սովորել, հետագայում ծառայել է ինժեներական զորքերում և խաղացել «Մաքաբի» ֆուտբոլային թիմում (Հայֆա)։ Ելույթներ է ունենցել ակումբներում։ Հետագայում Բելգիայում անցել է հորմոնալ թերապիայի և սեռերի փոփոխության վիրահատության կուրս։ Հացը վաստակել է Հայֆայի պուրակներում մարմնավաճառությամբ զբաղվելով։ 1970-ականների սկզբին ապրել է Եվրոպայում, աշխատել որպես ստրիպտիզ պարուհի։ Իսրայել վերադառնալուն պես ելույթ է ունեցել գիշերային ակումբներում և բարերում, այդ թվում 51-րդ բարում, ծառայել է որպես նախատիպ Ամոս Գութմանի համանուն ֆիլմի հերոսներից մեկի համար։ 1990-ականներին ձայնագրել է մի քանի երգ և կատարել «Ալլենբի 58» ակումբում։ 1998 թվականին Նինո Օրսիանոյի հետ միասին ռադիոյով երաժշտական հաղորդաշար է վարել։

2003 թվականին Գիլա Գոլդշտեյնին շնորհվել է մրցանակ իսրայելական ԼԳԲՏ համայնքի կողմից։ 2005 թվականին արժանացել է Մայամիի ԼԳԲՏ կինոփառատոնի մրցանակի՝ «Երկրորդ պլանի լավագույն կանացի դեր» անվանակարգում՝ «Հնազանդ երեխաներ» ֆիլմում դերակատարման համար։ 2010 թվականին նկարահանվել է երեխաների համար հեռուստասերիալում։ Նույն թվականին նկարահանվել է վավերագրական ֆիլմ նրա կյանքի մասին։ 2011 թվականին Գիլա Գոլդշտեյնի անունով է կոչվել տրանսգենդեր մարդկանց օգնություն ցուցաբերող կազմակերպությունը։ 2015 թվականին, իր համայնքին մատուցած ծառայությունների համար, նրան հնարավորություն է տրվել քայլել Թել Ավիվի գեյ-շքերթի առջևից։

Թաղված է որպես տղամարդ՝ Ռոնեն Իլան անունով։ Հուղարկավորությանը ներկա են գտնվել դերասաններ, քաղաքական գործիչներ և ԼԳԲՏ համայնքի ներկայացուցիչներ։

Գիլա Գոլդշտեյնի գերեզմանը

Ֆիլմագրություն
--------------

* «Սա Գիլան է, սա` ես», եբրայերեն՝ זה גילה, זה אני‎, վավերագրական, 2010,
* «Խասամբա` երրորդ սերունդ», եբրայերեն՝  חסמבה דור 3‎, սերիալ, 2010,
* «Fucking Different Tel Aviv», եբրայերեն՝ פאקינג דיפרנט תל אביב‎, 2008,
* «Հնազանդ երեխաներ», եբրայերեն՝ ילדים טובים‎ — «Գրեյսը` Մեննի մայրը», 2005,
* «Կուլան», եբրայերեն՝ פרא‎, 2003:

Գրականության բնագավառում
------------------------

Գիլա Գոլդշտեյնի մասին հիշատակվում է Արոն Վերգելիսի «Պահակները դարպասի մոտ» վեպում (1987):

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. ↑  מערכת WDG (5-2-2017). «סופו של עידן – גילה גולדשטיין הלכה לעולמה» (եբրայերեն). Վերցված է 2017 թ․ փետրվարի 6-ին.
3. 1 2  *Darwin Porter, Danforth Prince* Blood Moon's Guide to Gay and Lesbian Film. — Blood Moon Productions, 2006. — С. 175. — 400 с. — ISBN 9780974811840
4. 1 2 3  גילה גולדשטיין, מראשונות הטרנסג'נדריות בישראל, משלימה עם התבגרות
5. 1 2 3  יודל, חני (27-6-2010). «זה גילה המוקדם». nrg. Վերցված է 2017 թ․ փետրվարի 7-ին.
6. ↑  *Amalia Ziv* Diva Interventions: Dana International and Israeli Gender Culture(անգլ.)  / Thomas Peele. — С. 120-135.
7. ↑  מערכת וואלה (23-6-2010). «גילה גולדשטיין, הסיפור האמיתי» (եբրայերեն).
8. 1 2  גילה גולדשטיין, הסיפור האמיתי
9. ↑  *Арон Алтерович Вергелис* Страж у ворот. — Советский писатель, 1987. — С. 69.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Filmportal · Internet Movie Database · WikiTree |
|  |
| Չափորոշչային վերահսկողություն | BNF: 17123391d · GND: 1062309782 · ISNI: 0000000460234183 · LCCN: n2003078221 · VIAF: 4489149416759289730000 · WorldCat VIAF: 4489149416759289730000 |

 |